Aitor Furundarena

Aitor Furundarena Usabiaga (Ordizia, Gipuzkoa, 1970) gipuzkoar soinu-jotzaile eta musikagilea da.

 Biografia 

Akordeoi klasikoa ikasi zuen Carlos Iturralde, Max Bonnay eta Morgens Ellegaard irakasleekin, eta Konposizioa, berriz, Francisco Escudero eta C. Ballif maisuekin.

Musika klasikoa landu zuen bere Akordeoi Klasikoa (1995) lanean. Beste hainbat lagunekin batera, Furunda taldea sortu eta bi disko kaleratu dituzte: Eskua sartzen (1996) eta Juanita (1998).

Euskal Herriko Goi Mailako Musika Zentruan (Musikene) irakasle izan zen 2021 arte, Ganbera Musika, Transkripzioa, Herri Musika eta Bapateko Irakurketan.

 Erreferentziak 

 Kanpo estekak 
  Aitor Furundarenari elkarrizketa euskonews.com webgunean

Kategoria:Euskal Herriko akordeoi-jotzaileak
Kategoria:Ordiziarrak
Kategoria:Musikeneko irakasleak